Sepoyer spilte også en fremstående rolle i Det indiske opprøret i 1857, som kom etter at de britiske makthaverne hadde krenket de religiøse følelsene og viste manglende respekt for lokale sosiale rettigheter. Etter at opprøret ble slått ned, ble de resterende delene av Det britiske ostindiske kompanis hær inkorporert inn i den nye indiske hæren under direkte kontroll fra den britiske kronen innenfor Britisk India. Betegnelsen «sepoy» ble da beholdt som betegnelse for menige, bortsett fra i kavaleriet hvor betegnelsen «sowar» ble benyttet.